Fostul fotbalist german Gerd Muller a murit. Legenda lui Bayern Munchen avea 75 de ani.
Gerd Muller a murit la vârsta de 75 de ani. El este cel mai bun marcator all-time din Bundesliga.
Legenda echipei Bayern Munchen și a naţionalei Germaniei, Gerd Muller, a murit la vârsta de 75 de ani, relatează Sky Sports.Atacantul a marcat 68 de goluri în 62 de apariții pentru Germania de Vest, inclusiv golul victoriei în finala Cupei Mondiale din 1974 împotriva Olandei.În cei 15 ani petrecuți la Bayern, Muller a marcat un număr record de 365 de goluri în 427 de meciuri în Bundesliga și 66 de goluri în 74 de meciuri europene.Fostul său club, Bayern Munchen, a anunțat vestea pe contul său oficial de Twitter."Campioana Germaniei și toți fanii săi îl plâng pe Gerd Muller, care a murit duminică dimineața, la vârsta de 75 de ani.".